

**Қазақстан Республикасы Yкiметiнiң 1998 жылғы 29 маусымдағы N 611 қаулысына өзгерiс пен толықтыру енгiзу туралы**

Қазақстан Республикасы Үкіметінің 2005 жылғы 18 қазандағы N 1042 Қаулысы

      Қазақстан Республикасының Үкіметі  **ҚАУЛЫ ЕТЕДI** :

      1. "Астана қаласында халықаралық әуежайды қайта жаңарту" жобасын iске асыру туралы" Қазақстан Республикасы Үкiметiнiң 1998 жылғы 29 маусымдағы N 611  қаулысына  мынадай өзгерiс пен толықтыру енгізілсін:   
      4-тармақтағы ", 80%-iн өтеусiз негiзде республикалық бюджеттен береді" деген сөздер "бередi, 80%-iн мердiгерлерге Астана қаласында халықаралық әуежайды қайта жаңарту жөнiндегi қызметтерге ақы төлеу есебiне аударады" деген сөздермен ауыстырылсын;   
      мынадай мазмұндағы 4-1-тармақпен толықтырылсын:   
      "4-1. Қайта жаңарту барысында мердігерлерден алынған негiзгi қаражат "Астана халықаралық әуежайы" акционерлік қоғамының жарғылық капиталына берiледi.".

      2. Осы қаулы 2004 жылғы 1 қаңтардан бастап қолданысқа енгізiледi.

*Қазақстан Республикасының*   
*Премьер-Министрi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК